कई दिन की गिरावट के बाद पेट्रोल-डीजल के दामों में बदलाव, ये है रेट लिस्‍ट !!
पेट्रोल के दाम में गिरावट !
business news | Date: 31-Jul-2019 | 10:56:31
कई दिनों की गिरावट के बाद बुधवार को पेट्रोल और डीजल की कीमतों में कोई बदलाव नहीं हुआ. इंडियन ऑयल की वेबसाइट के मुताबिक दिल्ली, कोलकाता, मुंबई और चेन्नई में पेट्रोल की कीमत क्रमश: 72.86 रुपये, 75.50 रुपये, 78.48 रुपये और 75.66 रुपये प्रति लीटर पर स्थिर है |
वहीं अगर डीजल की बात करें तो चारों महानगरों में कीमत क्रमश: 66 रुपये, 68.19 रुपये, 69.17 रुपये और 69.71 रुपये प्रति लीटर के दाम पर बरकरार है. बता दें कि आखिरी बार मंगलवार को पेट्रोल और डीजल की कीमतों में कटौती दर्ज की गई थी. यह लगातार 6वां दिन था जब पेट्रोल की कीमत में कटौती हुई जबकि डीजल के दाम लगातार दूसरे दिन घटे थे. बता दें कि दिल्ली में एक पखवाड़े के बाद फिर पेट्रोल का दाम 73 रुपये प्रति लीटर से नीचे आ गया है |
बीते 6 दिन के पेट्रोल की रेट लिस्‍ट !
दिन दिल्‍ली कोलकाता मुंबई चेन्‍नई
30 जुलाई 72.86 75.50 78.48 75.66
29 जुलाई 72.99 75.63 78.61 75.80
28 जुलाई 73.14 75.75 78.75 75.96
27 जुलाई 73.24 75.81 78.85 76.06
26 जुलाई 73.29 75.83 78.90 76.11
25 जुलाई 73.35 75.85 78.96 76.18
बढ़ेंगे तेल के दाम !
बीते कुछ दिनों में कच्चे तेल में जोरदार तेजी लौटी है. ग्लोबल मार्केट में इसका दाम 1 फीसदी से ज्यादा बढ़ गया है. घरेलू बाजार में भी इसमें बढ़त पर कारोबार होता दिख रहा है. ऐसे में इस बात की आशंका है कि आने वाले दिनों में पेट्रोल और डीजल के दाम में बढ़ोतरी हो. यहां बता दें कि पेट्रोल और डीजल की कीमतें अंतरराष्‍ट्रीय बाजार में कच्‍चे तेल के दाम से प्रभावित होती हैं |
गौरतलब है कि इस महीने के आरंभ में 5 जुलाई को लोकसभा में आम बजट 2019-20 पेश करते हुए वित्तमंत्री निर्मला सीतारमण ने पेट्रोल और डीजल पर उत्पाद शुल्क व उपकर में एक-एक रुपये की वृद्धि की घोषणा की थी. इस प्रकार कर में दो रुपये की वृद्धि की घोषणा के अगले ही दिन देशभर में पेट्रोल और डीजल के दाम में तकरीबन ढाई रुपये का इजाफा हो गया था |